cyanic-selkie/wikianc huggingface dataset:
ანჰინგა
ანჰინგა (Anhinga) — ფრინველთა გვარი ანჰინგისებრთა ოჯახისა. აერთიანებს 4 თანამედროვე სახეობას, რომელთაგან ერთ-ერთი გადაშენების საფრთხის ქვეშაა. გვარში არეთვე შედის რამდენიმე ამომწყდარი სახეობაც. საკმაოდ მსხვილი ფრინველები არიან, ახასიათებთ სქესობრივი დიმორფიზმი: მამლები შეფერილნი არიან შავ, ან მუქ ყავისფრად, რომლებსაც კეფაზე ბიბილო და დედალთან შედარებით გრძელი ნისკარტი; დედლების შეფერილობა უფრო კაშკაშაა, განსაკუთრებით კისერსა და ღაბაბზე. ფრთების ზედა მხარეს ორივე სქესის წარმომადგენლებს აქვთ ნაცრისფერი ელფერი. ნისკარტი გრძელი, სწორი, ბოლოში წამახვილებლი და გვერდებზე ოდნავ დაკბილულია. ფეხები აპკებიანი, მოკლე და მუცლის უკანა მხარეს განლაგებულია. გავრცელებული არიან ეკვატორულ, ტროპიკულ და სუბტროპიკულ სარტყლებში. ბინადრობენ მტკნარი წყლების ნაპირებზე, უმთავრესად მდინარეებსა და ტბებზე, აგრეთვე ჭაობების, ლიმანების, ლაგუნების და უბეების სანაპიროებზე. იკრიბებიან 100-მდე წევრისგან შემდგარ გუნდებად, მხოლოდ შთამომავლობაზე ზრუნვის დროს არიან მარტოსულები. ეწევიან ცხოვრების ადგილობრივ წესს, ანუ არ მიგრირებენ, მხოლოდ არეალის განაპირა ზონებში მცხოვრებ ინდივიდებს ახასიათებთ მიმოფრენა. იკვებებიან უმთავრესად თევზით, აგრეთვე ქვეწარმავლებით (გველები, კუები) და უხერხემლოებით (მწერები, კრევეტები, მოლუსკები). კარგად ცურავენ და ყვინთავენ. მონოგამები არიან, ანუ ერთი სეზონის განმავლობაში წყვილები ერთად ცხოვრობენ. ჯვარდებიან სეზონურად ან მთელი წლის განმავლობაში, დამოკიდებული არიან გავრცელების არეალზე. ბუდეს აკეთებენ ხეებზე ან ლელქაშებში. დებენ 2–6 (უფრო მეტად 3–6) მომწვანო-მოცისფრო კვერცხს. ინკუბაცია 25–30 დღე-ღამე გრძელდება. ბარტყები უმწეოები და შეუბუმბულავები იბადებიან. მათზე ორივე მშობელი ზრუნავს. მოწიფულ ასაკს 2 წელში აღწევენ. ცოცხლობენ 9 წლამდე.
ლიტერატურა
* კატეგორია:ანჰინგისებრნი
ჰენრი ლანკასტერელი (1310-1361)
ჰენრი ლანკასტერელი (Henry of Lancaster), მეტსახელად ჰენრი გროსმონტელი (Henry of Grosmont; დ. 1310 — გ. 23 მარტი, 1361) — პლანტაგენეტთა დინასტიის წარმომადგენელი. ლანკასტერისა და ლეიცესტერის ჰერცოგი. ინგლისის მეფე ჰენრი IV-ის პაპა.
ბიოგრაფია
ჰენრი დაიბადა 1310 წელს ინგლისში. იგი იყო ლანკასტერისა და ლეიცესტერის ერლ ჰენრი ლანკასტერელისა და მისი ცოლის, მაუდ ჩაუორთის უფროსი ვაჟი. მამის მხრიდან იგი ინგლისის მეფე ჰენრი III-ის შვილთაშვილი იყო. როგორც კი წამოიზარდა იგი აქტიურად ჩაება სხვადასხვა სამხედრო კამპანიაში. როგორც ჯვაროსანი, ჰენრი იბრძოდა პრუსიაში, როდოსსა და გრანადაში. მან ასევე თავი გამოიჩინა შოტლანდიაში ბრძოლისას. 1337 წელს სასტიკად დაამარცხა ფლანდრიის გრაფი. ამის შემდეგ ჰენრი აქტიურად ჩაება ასწლიან ომში, სადაც 1340 წელს მონაწილეობა მიიღო სლეის ბრძოლაში. ამის შემდეგ იგი შოტლანდიაში შეიჭრა, 1342 წელს კი ბრეტანში. 1343 წელს, რომის პაპმა კლემენტ VI-მ იგი თავის ელჩად მიავლინა ესპანეთში.
1345 წელს ჰენრი დაინიშნა სამეფო არმიის ლეიტენანტ-კაპიტნად, რის შემდეგაც აკვიტანიაში წავიდა საომრად. იგი ამავე წელს ბაიონში შეიჭრა 500 რაინდითა და 2,000 მშვილდოსნით, რის შემდეგაც ბორდოსაკენ დაიძრა და ფრანგები დაამარცხა ობეროშის ბრძოლაში. ამის შემდეგ მან კიდევ რამდენიმე ბრძოლა მოიგო მელანში, მონსეგურსა და რეოლში. 1346 წელს მან მოაოხრა პუატუ, ლუზინიანი, სენტონჟე, სენტი და სხვა მრავალი ქალაქი.
1347 წელს იგი კვლავ დაბრუნდა საფრანგეთში. გამოჩენილი სიმამაცისათვის მეფე ედუარდ III-მ მას ქალაქი ბერგერაკი აჩუქა. 1349 წელს ჰენრი ლანკასტერელი დაინიშნა გასკონიის ვიცე-რეგენტად. მიუხედავად ამისა, იგი ბრძოლას მაინც არ წყვეტდა. 1358 წელს, უინძორის სასახლეში ჩატარებულ სატურნირო შეჩიბრებაზე მან ფეხი სერიოზულად დაიზიანა.
ამის მიუხედავად, იგი საფრანგეთში გადავიდა და 1359-1360 წლებში დაიკავა რეიმსი, სადაც აპირებდა, რომ ედუარდ III საფრანგეთის მეფედ ეკურთხებინა, მაგრამ არ დასცალდა და 1361 წელს იმსხვერპლა შავმა ჭირმა. ამან ფრანგებს ცოტა ამოსუნთქვის საშუალება მისცა, მაგრამ იგი მალევე ჩაანაცვლა ეგრედ წოდებულმა შავმა პრინცმა.
ლიტერატურა
კატეგორია:დაბადებული 1310 კატეგორია:გარდაცვლილი 23 მარტი კატეგორია:გარდაცვლილი 1361 კატეგორია:პლანტაგენეტები
ზეგაანის ქაშუეთის ეკლესია
ზეგაანის ქაშუეთის ეკლესია — არქიტექტურული ძეგლი მდებარეობს გურჯაანის მუნიციპალიტეტის სოფელ ზეგაანის დასავლეთით 2 კმ-ში. განეკუთვნება გვიანდელ შუა საუკუნეებს.
ეკლესა დარბაზულია (7x4,55 მ), ნაგებია მსხვილი და საშუალო რიყის ქვითა და დუღაბით. ალაგ-ალაგ კედლებში რიყის დიდი და ბრტყელი ქვებია ჩართული. წყობა ირეგულარულია, დაზიანებულია. კედლები 2,3-2,5 მეტრის სიმაღლეზეა შემორჩენილი. ეკლესია უაფსიდოა, შესასვლელი სამხრეთიდან აქვს. კარი თაღოვანია. აღმოსავლეთით კედელში სარკმელია გაჭრილი (შემორჩენილია ქვედა ნაწილი). საკურთხევლის სამხრეთით და ჩრდილოეთით კედლებში თითო პატარა სწორკუთხა ნიშაა. სარკმლის ქვემოთ, კედელზე, ტრაპეზია მიდგმული. ჩრდილოეთ კედელში შემორჩენილია სარკმლის ძირი. ეკლესიის სამხრეთით 30 მეტრზე ქვითა და დუღაბით ნაგები სწორკუთხა საწნახელი დგას.
ლიტერატურა
კატეგორია:გურჯაანის მუნიციპალიტეტის ტაძრები
ლიტვური შავ-ჭრელი ჯიში
მსხვილი რქოსანი საქონლის ლიტვური შავ-ჭრელი ჯიში — მერძეული და სახორცე-მერძეული მიმართულების ჯიში. გამოყვანილია XX საუკუნის დასაწყისში, ადგილობრივი და ოსტფრიზული, შვედური შავ-ჭრელი, ჰოლანდიური და სხვა ჯიშების შეჯვარების გზით. კურო იწონის 850–1000 კგ-ს, ფური — 500–550 კგ-ს. იწველის 3500–4000 კგ რძეს, უდიდესია 12 550 კგ. რძის საშუალო ცხომიანობაა 3,6–3,8%. მოზარდეული გამოირჩევა გასუქების კარგი მაჩვენებლებით: 15 თვის ასაკში კურო 450 კგ-ს და მეტს იწონის. ნაკლავის გამოსავალია 58–60%. ყოფილ სსრკ-ში მოშენებული იყო ლიტვის სსრ-ში. სხვა მოკავშირე რესპუბლიკებში გამოიყენებოდა ადგილობრივი საქონლის ჯიშების გაუმჯობესების მიზნით.
რესურსები ინტერნეტში
კატეგორია:მსხვილი რქოსანი საქონლის ჯიშები
ტოსნოს რაიონი
ტოსნოს რაიონი (Тосненский район) — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი ტოსნო. მდებარეობს ლენინგრადის ოლქის სამხრეთ ნაწილში, ფართობი 3585,4 კმ²-ია. რაიონს ჩრდილო-აღმოსავლეთით — კიროვის რაიონი, აღმოსავლეთით — კირიშის, სამხრეთ-დასავლეთით — ლუგის და დასავლეთით — გატჩინის რაიონები ესაზღვრება, ხოლო სამხრეთ-აღმოსავლეთით — ნოვგოროდის ოლქი და ჩრდილოეთით — ფედერალური მნიშვნელობის ქალაქი სანქტ-პეტერბურგი.
2006 წლის 1 იანვარს, 2004 წლის 22 დეკემბერს მიღებული № 116 საოლქო კანონის მიხედვით, რაიონის შემადგენლობაში წარმოიქმნა 7 საქალაქო და 6 სასოფლო დასახლება. ქალაქი ტოსნო მის შემადგენლობაში შევიდა, როგორც ტოსნოს საქალაქო დასახლება. შაპკის ვოლოსტის ნაწილიდან გამოიყო ნურმის სასოფლო დასახლება, ხოლო გაუქმდა ლიუბანსკაიას, ნოვოლისინსკაიას, რადოფინიკოვსკაიას, სელცოვსკაიას, ტარასოვსკაიას, უშაკინსკაიას და ჩუდსკობორსკაიას ვოლოსტები.
რესურსები ინტერნეტში
კატეგორია:ლენინგრადის ოლქის რაიონები
მატაპალოს რაიონი
მატაპალოს რაიონი (Distrito de Matapalo) — რაიონი პერუში, ტუმბესის რეგიონის სარუმილიის პროვინციაში. მდებარეობს ზღვის დონიდან 54 მეტრზე. 2007 წლის მონაცემებით, მოსახლეობა 1 307 ადამიანს შეადგენდა, სიმჭიდროვე 3.3 ადამიანი კმ²-ზე. ფართობი 392.29 კმ²-ია.
რესურსები ინტერნეტში
კატეგორია:ტუმბესის რეგიონის რაიონები კატეგორია:სარუმილიის პროვინციის რაიონები
ზემო კაჭრეთის გორასამარხი
ზემო კაჭრეთის გორასამარხი — არქეოლოგიური ძეგლი, მდებარეობს გურჯაანის მუნიციპალიტეტის სოფელ ზემო კაჭრეთში, სოფლის დასავლეთით ბრიმაწყლად წოდებულ ტერიტორიაზე. განეკუთვნება შუა ბრინჯაოს ხანიდან გვიანდელი ბრინჯაოს ხანის გარდამავალ პერიოდს.
გორასამარხს 1992 წელს მიაკვლია და გათხარა კახეთის არქეოლოგიურმა ექსპედიციამ (ექსპედიციას ხელმძღვანელობდა კიაზო ფიცხელაური). გორასამარხის ყრილი წარმოადგენს მიწის ზეინულს, გარშემო რიყის ქვების დიდი წრით. ყრილს ზემოდან ქვის ჯავშანი აქვს.ყრილის ქვეშ ორი სამარხი აღმოჩნდა ორივე დამხრობილი სამხრეთიდან დასავლეთისკენ. ერთ-ერთ სამარხში მიცვალებულის ჩონჩხი აღმოჩნდა რომელიც დაკრძალული იყო მარჯვენა გვერდზე. კიდურებმოხრილი, თავით ჩრდილოეთისკენ. მიცვალებულის ქვედა კიდურების არეში კი გაიწმინდა წვრილფეხა საქონლის მთლიანი ჩონჩხი, რომელზედაც მაღალფეხიანი პატარა სასმისი იყო დამხობილი. მიცვალებულის თავის უკან მსხვილფეხა საქონლის კიდურის ერთი ძვალი გამოვლინდა. თავი ბეჭი და სხვა ძვლები ეწყო სამარხის ჩრდილოეთ კედლის გასწვრივ. სამარხში აღმოჩნდა უხეშკეციანი, დიდი ქვაბქოთანი, შავპრიალა ჯამი, დერგის ნატეხები, პირვიწრო და მუცელგანიერი შავპრიალა ჭურჭელი, რომელსაც ნაპრიალები ორნამენტის გარდა აქა-იქ თეთრი საღებავით მოხატვის კვალი ემჩნეოდა. მეორე სამარხშიც ერთი მიცვალებული აღმოჩნდა, დაკრძალული მარჯვენა გვერდზე, კიდურებმოხრილი, თავით ჩრდილოეთისკენ. სამარხის ჩრდილოეთ კედლის გაყოლებით წვრილფეხა საქონლის ძვლები გამოვლინდა სამარხში. აღმოჩნდა ასევე თიხის ჭურჭელი- უხეშკეციანი ქვაბქოთნის ფრაგმენტები და მაღალფეხებიანი პატარა სასმისი. მოპოვებული არქეოლოგიური მასალა ინახება საქართველოს ეროვნული მუზეუმის გურჯაანის ისტორიულ-ეთნოგრაფიულ საცავში.
ლიტერატურა
კატეგორია:გურჯაანის მუნიციპალიტეტის არქეოლოგიური ძეგლები
რამაზ ხუროძე
რამაზ ხუროძე (დ. 9 ნოემბერი, 1944, თბილისი) — ქართველი ინჟინერი, მეცნიერი, პედაგოგი, ტექნიკის მეცნიერებათა დოქტორი, პროფესორი.
ბიოგრაფია
1966 წელს დაამთავრა საქართველოს პოლიტექნიკურო ინსტიტუტის ავტომატიკისა და გამოთვლითი ტექნიკის ფაკულტეტი.
1972-1981 წლებში იყო საქართველოს მეცნიერებათა აკადემიის არჩილ ელიაშვილის სახელობის მართვის სისტემების ინსტიტუტის უმცროსი და უფროსი მეცნიერი თანამშრომელი და აკადემიის პრეზიდიუმის გამოთვლითი ტექნიკის კომიისის სწავლული მდივანი. საქართველოს რესპუბლიკისა და თბილისის მეცნიერებათა და სასწავლო დაწესებულებების ხელმძღვანელი ორგანოების თანამშრომელი, 1982-1989 წლებში — საქართველოს კომპარტიის ცენტრალური კომიტეტის ინსტრუქტორი, 1986-1987 წლებში იყო საქართველოს კომპარტიის თბილისის კომიტეტის მეცნიერებისა და სასწავლებლების განყოფილების გამგე, 1987-1988 წლებში მუშაობდა საქართველოს უმაღლესი და საშუალო სპეციალობის განათლების მინისტრის პირველი მოადგილედ, 1988-1991 წლებში იყო საქართველოს განათლების მინისტრის მოადგილე, პირველი მოადგილე, 1991-1993 წლებში საქართველოს ტექნიკური უნივერსიტეტის პრორექტორი კადრებისა და კომერციული საქმიანობის დარგში. იმავე წელს არჩეულ იქნა ავტომატიკისა და ტელემექანიკის კათედრის დოცენტად. 1993-2006 წლებში იყო საქართველოს ტექნიკური უნივერსიტეტის რექტორი. სტუ-ს სრული პროფესორი. მრავალი სამეცნიერო ნაშრომის, სასწავლო სახელმძღვანელოსა და მონოგრაფიის ავტორი. საკანდიდატო დისერტაცია დაიცვა 1975 წელს გამოთვლითი ტექნიკის დარგში. იგი კანონიერად ითვლება საქართველოში მართვის სისტემების ანალოგურ მოწყობილობათა საიმედოობის მეცნიერული მიმართულების ერთ-ერთ ფუძემდებლად. ამ კუთხით მას გამოქვეყნებული აქვს 88-ზე მეტი ნაშრომი, მათ შორის, 15 მონოგრაფია, 13 სახელმღვანელო და 3 გამოგონება. მისი შრომები გამოქვეყნებულია არა მარტო საქართველოში, არამედ საზღვარგარეთ — რუსეთში, უკრაინაში, აშშ, გერმანიაში, ჰოლანდიაში, ბელგიასა და სხვა. იგი უცხოეთის მრავალი ქვეყნის სამეცნიერო საზოგადოების ნამდვილი წევრია. 2003 წელს Sigma Xi, the scientific Research Society-ის წევრად აირჩიეს.
სადოქტორო დისერტაციის თემა — „ანალოგიური ინფორმაციის შეგროვებისა და გარდაქმნის მოწყობილობათა საიმედოობის კომპლექსური შეფასება და მისი ამაღლების მეთოდები“, დაიცვა 1997 წელს.
რესურსები ინტერნეტში
კატეგორია:ქართველი ინჟინრები კატეგორია:ქართველი პედაგოგები კატეგორია:საქართველოს პოლიტექნიკური ინსტიტუტის კურსდამთავრებულები
შესანიშნავი შვიდეული (ფილმი)
შესანიშნავი შვიდეული (The Magnificent Seven);) ვესტერნის ჟანრის ამერიკული ფილმი გადაღებული 1960 წელს  ჯონ სტერჯესის მიერ. ადაპტაცია აკირა კუროსავას მიერ 1954 წელს გადაღებული იაპონური ფილმისა „შვიდი სამურაი“. 1961 წელს კომპოზიტორი ელმერ ბერშტაინი წარმდეგენილი იყო ოსკარზე, საუკეთესო მუსიკის ნომინაციაზე. 2013 წელს ფილმი შევიდა აშშ-ის ფილმების ეროვნულ რეესტერში, კულტურულად, ისტორიულად ან ესთეტიკურად მნიშვნელოვანი.
რესურსები ინტერნეტში
https://www.tcm.com/tcmdb/title/15857/the-magnificent-seven#overview
https://www.allmovie.com/movie/v30854
https://www.rottentomatoes.com/m/1013077-magnificent_seven
კატეგორია:ვესტერნები კატეგორია:სათავგადასავლო ფილმები კატეგორია:ამერიკული ფილმები
კონსტანტინე მიქაუტაძე
კონსტანტინე მიქაუტაძე (დ. 1 ივლისი, 1991, სოხუმი, საქართველო) — საქართველოს მორაგბეთა ეროვნული ნაკრების მოთამაშე. მისი დებიუტი ეროვნულ ნაკრებში 2010 წლის 11 ივლისს მსოფლიო რაგბის ერთა თასის გათამაშებაში შოტლანდიის წინააღმდეგ შედგა. ის ნაკრებში თამაშობს შერკინების მეორე ხაზში. მიქაუტაძე ასევე თამაშობს საფრანგეთის ტოპ 14-ის გუნდ ტულონში.
მისი დებიუტი ბარბაროსებში 2015 წლის 28 მაისს ირლანდიის წინააღმდეგ შედგა.
კარიერული მონაცემები
.
სქოლიო
კატეგორია:ქართველი მორაგბეები კატეგორია:დაბადებული 1991
Framestore
Framestore — ბრიტანული ვიზუალური ეფექტების შემქმნელი კომპანია, დაფუძნებული 1986 წელს ლონდონში. 1997 წელს შეისყიდა კომპანია Computer Film Company-მ. Framestore მოიცავს რამდენიმე სფეროს: რეკლამები, მუსიკალური ვიდეოები, ანიმაციური და მხატვრული ფილმები.
კომპანიის დარეგისტრირებული ოფისი მდებარეობს ნოელ-სტრიტის 9 ნომერში, ლონდონში. 2004 წელს ნიუ-იორკში გაიხსნა კომპანიის ოფისი, ამერიკელი მოხმარებლების მომსახურებისთვის. მას შემდეგ ოფისები გაიხსნა ლოს-ანჯელესში, ჩიკაგოსა და მონრეალში (კანადა)
Framestore ფართოდაა აღიარებული კინოინდუსტრიაში. მის ნამუშევართა შორის არის ბევრი განთქმული პროექტი. 2007 წელს კომპანია ნომინირებული იქნა ოსკარზე ფილმისთვის „სუპერმენის დაბრუნება“. 2008 წელს არსებობის ისტორიაში პირველად მოიგო ოსკარი საუკეთესო ვიზუალური ეფექტებისთვის. ამავე წელს კომპანიას გადაეცა BAFTA-ს ჯილდო.
2016 წლის ნოემბერში, 112.50 მილიონი გირვანქა სტერლინგის სანაცვლოდ Framestore-ის აქციების 75% შეიძინა ჩინურმა ჰოლდინგურმა კომპანია Cultural Investment Holdings Co-მა.
სქოლიო
კატეგორია:ვიზუალური ეფექტების კომპანიები კატეგორია:2001 წელს დაარსებული კომპანიები კატეგორია:ბრიტანული ანიმაციური სტუდიები კატეგორია:დიდი ბრიტანეთის კინოკომპანიები კატეგორია:1986 წელს დაარსებული კომპანიები
კარდანახის ონანაანთ საყდარი
კარდანახის ონანაანთ საყდარი — არქიტექტურული ძეგლი, მდებარეობს გურჯაანის მუნიციპალიტეტის სოფელ კარდანახში, ნასოფლარ დიდვარდნულში, ტყეში. განეკუთვნება გვიან შუა საუკუნეებს.
ეკლესია დარბაზულია (6 x 4,8 მეტრი), ნაგებია რიყის ქვისა და აგურის რიგების მონაცვლეობით. ძლიერაა დაზიანებული: ჩამონგრეულია კამარა და კონქი. კედლები სხვადასხვა სიმაღლეზეა შემორჩენილი. ეკლესიაში შესასვლელი დასავლეთიდანაა. აღმოსავლეთით, ნახევარწრიულ აფსიდში, თაღოვანი სარკმელია გაჭრილი. აფსიდი დარბაზისგან გამოყოფილია წყვილი პილასტრით. პილასტრებია გამოყვანილი დასავლეთ კედლის კუთხეებშიც.
ლიტერატურა
კატეგორია:გურჯაანის მუნიციპალიტეტის ტაძრები
სტარაია-მასკარა
სტარაია-მასკარა (Иҫке Масҡары) — სოფელი რუსეთის ფედერაციაში, ბაშკირეთის რესპუბლიკის ბელოკატაის რაიონში.
სენეტეუკა
სენეტეუკა (Sănătăuca) — სოფელი მოლდოვაში, ფლორეშტის რაიონში. მდებარეობს ზღვის დონიდან 43მეტრზე. 2004 წლის მონაცემებით, მოსახლეობა 2 989ადამიანს შეადგენდა.
რესურსები ინტერნეტში
კატეგორია:ფლორეშტის რაიონის სოფლები
ჰუნი (ფარაონი)
მინიატიურა|ფარაონ ჰუნის გრანიტის თავი. ჰუნი — ძველი ეგვიპტის მესამე დინასტიის ბოლო ფარაონი. მისი სახელი ითარგმნება, როგორც „მკაფავი“.
ჰუნი ითვლება ფარაონ სნეფრუს და დედოფალი ხეტეპხერესის მამად. ეგვიპტის ჩრდილოეთ საზღვრის დასაცავად პირველ ჭორომთან ასუანიდან სამხრეთით მან დააფუძნა ციხესიმაგრე კუნძულ ელეფანტინაზე. ადამიანი ჰუნის სახელწოდებით მოიხსენიება მაღალჩინოსან კარისკაცად ჯერ კიდევ ფარაონ ჯოსერის დროს. ამიტომ თუ დაუშვებთ, რომ ეს პიროვნება არის ფარაონი ჰუნი, მაშინ ის მოსულა ხელისუფლებაში ხანდაზმული. მიუხედავად ამისა ფარაონების ტურინის სია უთმობს მას მმართველობის 24 წელს.
ჰუნის პირამიდა
ჰუნის ჰქონდა მიძღვნილი ორი პირამიდა. ყველაზე დიდი იმყოფება მედუმში და მოცულობით აღემატება იმხოტეპის მიერ შექმნილ ჯოსერის პირამიდას საკარაში. თავდაპირველად ეს პირამიდა იყო კიბისებური, მაგრამ ჰუნი დაიღუპა ჯერ კიდევ მშენებლობის დასრულებამდე, როდესაც პირამიდამ მიაღწია 7 კიბის სიმაღლეს. მისი მემკვიდრე სნეფრუმ ბრძანება გასცა გაეგრძელებინა მშენებლობა და მან მიაღწია 8 საფეხურს. (არსებობს თეორება, რომ პირამიდა მთლიანად ააშენა სჰენფრუმ. მხოლოდ მოგვიანებით მან გადაწყვიტა დაესაფლავებინა მისი წინამორბედი). შემდეგ ახალმა ფარაონმა ბრძანა შეევსო სიცარიელე კიბეებს შორის ქვებით და მთლიანი მშენებლობა მოეპირკეთებინა თურქული კირქვით. რითიც გადააქცია იგი პირველ პირამიდათ გლუვი კედლებით. პირამიდას სიმაღლე იყო 118 მეტრი. ამ პირამიდაში არ არის აღმოჩენილი სარკოფაგის კვალი. მოგვიანებით ეს პირამიდა ძლიერ დაზიანდა. პირველი 20 მეტრი საფუძვლიდან დაიფარა სილით, ხოლო დანარჩენი აღმართულია ზედაპირიდან და შეადგენს ნახევარზე ნაკლებს საწყისი ზომებიდან.
ამ პირამიდის ირგვლივ პირველად იყო შექმნილი ტაძრების კომპლექსი, რომლის დანიშნულება იყო ემსახურა გარდაცვლილი ფარაონის პატივსაცემად. თვითონ კომპლექსი შემოღობილი იყო კედლებით. პირამიდების რაიონში ფრანგი არქეოლოგის ფრანსუა მარიეტის მიერ 1871 წელს აღმოაჩინეს მაღალჩინოსნების საფლავები, სადაც ინახებოდა ძველი ხელოვნების შედევრები. ჰუნის პირამიდების დიდი ნაწილი ჩვენს დრომდე არ შემორჩა. მეორე სიმბოლური და პატარა პირამიდა იყო აშენებული ჰუნის მიერ ელეფანტინაზე პირველ კარიბჭესთან. თუ რატომ აშენდა პირამიდა განმარტოვებულ ნილოსის კუნძულზე, ამის შესახებ არსებობს წინააღმდეგობები.
ჰუნის სიკვდილის შესახებ მოთხრობილია ერთ-ერთი უძველესი, ჩვენამდე მოღწეულ ნაწარმოებში „პტახოტეპის მცნება“.
რესურსები ინტერნეტში
კატეგორია:ეგვიპტის მესამე დინასტიის ფარაონები
იდრის აღალაროვი
ბიოგრაფია
1939 წელს დაამთავრა ბაქოს მუსიკალური სასწავლებელი. 1937 წლიდან აზერბაიჯანის ოპერისა და ბალეტის სახელმწიფო აკადემიური თეატრის სოლისტი იყო. 1943 წელს დაამთავრა ბაქოს კონსერვატორია.
სქოლიო
კატეგორია:აზერბაიჯანელი საოპერო მომღერლები
ვაჩნაძიანის სადგომი
ვაჩნაძიანის სადგომი − არქეოლოგიური ძეგლი, მდებარეობს გურჯაანის მუნიციპალიტეტის სოფელ ვაჩნაძიანში, სოფლის ჩრდილოეთით 5-6 კილომეტრზე. აკურისხევის (ალაზნის მარჯვენა შენაკადი) მარჯვენა ნაპირზე. განეკუთვნება აშელის ხანას.
სადგომი 1966 წელს გამოავლინა კავკასიის ქვის ხანის რაზმმა (ხელმძღვანელი თ. ბუგიანიშვილი). აღმოჩნდა კაჯის კაჭარზე გაფორმებული ერთფუძიანი განივი ნუკლეუსი და სამი გლუვი დარტყმის მოედნიანი და რელიეფურბურცულიანი მოგრძო, მასიური ანატკეცი. აღმოჩენილი ნივთები ინახება გურჯაანის რეგიონის არქეოლოგიურ საცავში.
ლიტერატურა
კატეგორია:გურჯაანის მუნიციპალიტეტის არქეოლოგიური ძეგლები
პაპაიალის რაიონი
პაპაიალის რაიონი (Distrito de Papayal) — რაიონი პერუში, ტუმბესის რეგიონის სარუმილიის პროვინციაში. მდებარეობს ზღვის დონიდან 60 მეტრზე. 2007 წლის მონაცემებით, მოსახლეობა 4 805 ადამიანს შეადგენდა, სიმჭიდროვე 25 ადამიანი კმ²-ზე. ფართობი 193.53 კმ²-ია.
რესურსები ინტერნეტში
კატეგორია:ტუმბესის რეგიონის რაიონები კატეგორია:სარუმილიის პროვინციის რაიონები
თურქესტანის ქედი
თურქესტანის ქედი — მაღალმთიანი განედური მიმართულების ქედი ჰისარ-ალაის სისტემაში, შუა აზიაში. განფენილია ყირგიზეთის, უზბეკეთისა და ტაჯიკეთის ტერიტორიებზე. სამხრეთით მდინარე ზარაფშანის ხეობით გამოყოფილია ზარაფშანის ქედისაგან. გადაჭიმულია აღმოსავლეთიდან დასავლეთისაკენ მათჩის სამთო კვანძიდან სამარყანდის ოაზისამდე დაახლოებით 340 კმ სიგრძეზე. სიმაღლე 5509 მ-მდე; უკიდურეს აღმოსავლეთ ნაწილში 5621 მ-მდე. ფერდობები დანაწევრებულია მდინარეთა ხეობებით. უმეტესწილად აგებულია ფიქლებითა და ქვიშაქვებით. თხემზე მთა-მყინვარული ფორმებია. გამყინვარება ძლიერ ქედის აღმოსავლეთ ნაწილშია გამოხატული. ჩრდილოეთ კალთაზე ღვიის ბუჩქნარი და ნათელი ტყეებია, სამხრეთ კალთაზე — მთის სტეპი, თხემზე — მუდმივი თოვლი და მყინვარები. თურქესტანის ქედზე, შაჰრისტანის უღელტეხილზე (3378 მ) გადის საავტომობილო გზატკეცილი დუშანბე–ხუჯანდი.
რესურსები ინტერნეტში
კატეგორია:ყირგიზეთის ქედები კატეგორია:უზბეკეთის ქედები კატეგორია:ტაჯიკეთის ქედები
რიკარდო მონტოლივო
რიკარდო მონტოლივო (Riccardo Montolivo; დ. 18 იანვარი, 1985, მილანი, იტალია) — იტალიელი ფეხბურთელი, ნახევარმცველი. თამაშობდა „ატალანტაში“, „ფიორენტინაში“, „მილანსა“ და იტალიის ეროვნულ ნაკრებში.
საკლუბო კარიერა
მონტოლივომ კარიერა დაიწყო „ატალანტაში“ 2003 წელს. 2005 წელს გადავიდა „ფიორენტინაში“ სადაც დაჰყო 7 წელი და მონაწილეობა მიიღო 250-მდე ოფიციალურ მატჩში. 2012 წელს შეუერთდა „მილანს“ და მასიმო ამბროზინის წასვლის შემდეგ გახდა გუნდის კაპიტანი.
სანაკრებო კარიერა
მისი დებიუტი იტალიის ეროვნულ ნაკრებში შედგდა 2007 წელს სამხრეთ აფრიკის ეროვნული ნაკრების წინააღმდეგ მატჩში. მას შემდეგ მონაწილეობა მიიღო კონფედარაციის ორ თასზე (2009 და 2013), 2012 წლის ევროპისა და 2010 წლის მსოფლიოს ჩემპიონატზე. მონაწილეობდა 2008 წლის ოლიმპიადაზე.
სქოლიო
კატეგორია:დაბადებული 18 იანვარი კატეგორია:დაბადებული 1985 კატეგორია:იტალიელი ფეხბურთელები კატეგორია:ატალანტას ფეხბურთელები კატეგორია:ფიორენტინას ფეხბურთელები კატეგორია:მილანის ფეხბურთელები კატეგორია:სერია A-ს ფეხბურთელები კატეგორია:სერია B-ს ფეხბურთელები კატეგორია:2010 წლის მსოფლიო საფეხბურთო ჩემპიონატის ფეხბურთელები კატეგორია:2012 წლის ევროპის საფეხბურთო ჩემპიონატის ფეხბურთელები კატეგორია:2013 წლის ფიფა-ს კონფედერაციის თასის ფეხბურთელები
რაფაელ ჰოლინშედი
რაფაელ ჰოლინშედი (Raphael Holinshed; დ. 1529 — გ. 1580) — ინგლისელი ქრონისტი. შეადგინა ინგლისის, შოტლანდიისა და ირლანდიის ქრონიკა, რომელიც ცნობილია ჰოლინშედის ქრონიკების სახელით. ჰოლინშედმა ქრონიკებზე სამუშაოდ მოიწვია ისტორიკოსების და ანტიკვარების დიდი ჯგუფი. ირლანდიის (1547 წლამდე), შოტლანდიის (1509 წლამდე), ინგლისის (1575 წლამდე) ისტორია თვითონ ჰოლინშედს ეკუთვნის, რომლებშიც გამოყენებული აქვს ტ. მორის, პოლიდორ ვერგილიუსის, ედვარდ ჰოლისა და სხვა შრომები. მეთოდოლოგიურად ქრონიკები ახლოს არის შუა საუკუნეების ქრონიკებთან, მაგრამ ამასთანავე, მასში იგრძნობა XVI საუკუნის ჰუმანისტური იდეებისა და ინგლისის პოლიტიკური აზროვნების გავლენა. ქრონიკები დიდი პოპულარობით სარგებლობდა თანამედროვეთა შორის. მისი სიუჟეტები საფუძვლად დაედო უილიამ შექსპირის ისტორიულ პიესებს.
ლიტერატურა
კატეგორია:ინგლისელი ისტორიკოსები კატეგორია:დაბადებული 1529 კატეგორია:გარდაცვლილი 1580
ბლანკა ლანკასტერელი
ბიოგრაფია
ბლანკა დაიბადა 1342 წლის 25 მარტს ბოლინგბროკის სასახლეში, ლინკოლნშირში. იგი იყო ლანკასტერისა და ლეიცესტერის ჰერცოგ ჰენრი ლანკასტერელისა და მისი მეუღლის, იზაბელა დე ბემონის მეორე და ნაბოლარა ასული.
ბლანკას მხოლოდ ერთი უფროსი და ჰყავდა — მაუდ ლანკასტერელი, რომელიც ცოლად ბავარიის ჰერცოგ ვილჰელმ I-ს გაჰყვა. 1361 წელს მამამისი, ჰერცოგი ჰენრი შავმა ჭირმა იმსხვერპლა, რის გამოც მისი ტიტულებიცა და ქონებაც დებმა თანაბრად გადაინაწილეს. მაუდი ლეიცესტერის გრაფინია გახდა, ხოლო ბლანკა ლანკასტერის ჰერცოგინია. მალევე, 1362 წელს მაუდი მშობიარობას გადაჰყვა, თანაც ისე, რომ მემკვიდრე ვერ დატოვა, ამიტომაც მთელი მისი ქონება ბლანკას დარჩა.
მინი|მარცხნივ|ბლანკა ლანკასტერელისა და ჯონ პლანტაგენეტის ქორწინება 1359 წლის 19 მაისს, ბერკშირში ბლანკა დაქორწინდა თავის ბიძაშვილ ჯონ პლანტაგენეტზე, რომელიც იყო მეფე ედუარდ III-ის უმცროსი ვაჟი. როგორც რძალს, მეფე ედუარდმა ბლანკას უამრავი საჩუქარი მიართვა. აღსანიშნავია, რომ ბლანკამ ჯონი თანამმართველად დაინიშნა და მას ლანკასტერის ჰერცოგის წოდება მისცა. ისინი ასევე იყვნენ ლეიცესტერის, დერბისა და ლინკოლნის ჰერცოგ-ჰერცოგინია.
იმ მცირე მტკიცებულებებზე დაყრდნობით, რომელმაც ჩვენამდე მოაღწია, ირკვევა, რომ ბლანკასა და ჯონს ბედნიერი ქორწინება ჰქონდათ. მიუხედავად იმისა, რომ ბლანკას ნაადრევი დაღუპვის შემდეგ ჯონი კიდევ ორჯერ დაქორწინდა, მან დაკრძალვა მხოლოდ ბლანკას გვერდით ისურვა. ბლანკასა და ჯონს სულ შვიდი შვილი შეეძინათ, რომელთაგან მხოლოდ სამმა მიაღწია ზრდასრულობამდე.
ბლანკა ლანკასტერელი გარდაიცვალა 1368 წლის 12 სექტემბერს სტენფორდშირში, 26 წლის ასაკში, რა დროსაც მისი ქმარი ზღვის გადაღმა, აკვიტანიაში იმყოფებოდა. მისი გარდაცვალების მიზეზი, იმ პერიოდში მეტად გავრცელებული შავი ჭირის ეპიდემია გახდა.
ლიტერატურა
კატეგორია:დაბადებული 25 მარტი კატეგორია:დაბადებული 1342 კატეგორია:გარდაცვლილი 12 სექტემბერი კატეგორია:გარდაცვლილი 1368 კატეგორია:პლანტაგენეტები კატეგორია:ლანკასტერები კატეგორია:შავი ჭირით გარდაცვლილები
კარლო გოლდონი
მინი|კარლო გოლდონი კარლო გოლდონი (Carlo Goldoni; დ. 25 თებერვალი, 1707, ვენეცია – გ. 6 თებერვალი, 1793, პარიზი) — იტალიელი დრამატურგი, თეატრის რეფორმატორი. წერდა კომედიებს, ტრაგიკომედიებს, ინტერმედიებს, ლიბრეტოებს, სცენარებს, ლექსებს და სხვ. იტალიურ სცენაზე შეიტანა რიგი სიახლეებისა, რის გამოც იტალიური რეალისტური კომედიის ფუძემდებლად ითვლება.
ცას და მიწას შორის (ფილმი)
სიუჟეტი
ელიზაბეთ მასტერსონი (რიზ უიზერსპუნი), გადაუდებელი სამედიცინო დახმარების ექიმი, საკუთარი საქმის პროფესიონალია და ძირითად დროს სამსხურში ატარებს, რის გამოც პირადი ცხოვრებისთვის ვერ იცლის. მისი და ები გადაწყვეტს ახალგაზრდა კაცი გააცნოს. გზაში ელიზაბეტი ავარიაში მოყვება. სამი თვის შემდეგ, ქვრივი, ლანდშაფტის დიზაინერი დევიდ ებოტი (მარკ რუფალო) ბინას ქირაობს. ცოტა ხანში აღმოაჩენს რომ სახლში მის გარდა გოგონას მოჩვენებაც ცხოვრობს, რომელსაც ამნეზია აქვს, არ ახსოვს ვინ არის და თავი კვლავ სახლის მეპატრონე ჰგონია. დევიდი ცდილობს გააგდოს, თუმცა არაფერი გამოუვა. ამაობაში ერთმანეთს უკეთ გაიცნობენ და დაახლოვდებიან. დევიდი გადაწყვეტს დაეხმაროს ელიზაბეტს და გაიგოს თუ ვინ არის. ჯერ მეზობლებს გამოკითხავენ, თუმცა არავის სმენია მის შესახებ. ცოტა ხანში აღმოაჩენენ რომ გოგონა ექიმია, გაიგებენ სადაა უახლესი საავადმყოფო და მიაკითხავნენ. იქ შეიტყობენ რომ გოგონა ელიზაბეთ მასტერსონია, ამ საავადმყოფოში მუშაობდა და სამი თვეა კომაშია, აპარატზეა მიერთებული. დარჩა მხოლოდ ერთ კითხვა - რატომ ხედავს მას მხოლოდ დევიდი? ვაჟი გოგოს თავის სხეულთან დატოვებს და წავა. ელიზაბეთი სავადმყოფოში მოსული ნათესავისგან გაიგებს რომ მისი ყოფილი კოლეგა ექიმი რაშტონი დას ების აპარატის გამორთვას ურჩევს, რადგანაც ელიზაბეტის გადარჩენის შანსი მიზერულია. ები ხელს მოუწერს დოკუმენტებზე და აპარატის გამორთვას მეორე დილისთვის გადაწყვეტენ. ელიზაბეტი დევიდთან მიდის და ყველაფერს უყვება. ბიჭი ებისთან გარბის, უხსნის რომ კომაში ჩავარდნილი და არ გამორთოს აპარატიდან, რადგანაც იგი ცოცხალია, ყოველდღე ხედავს და ამის დასადასტურებლად ელიზაბეთის კარნახით ისეთ რამეებს ეტყვის, რაც მხოლოდ დებმა იციან. ები დევიდს გიჟად ჩათვლის და დანით გამოეკიდება. წყვილი მიხვდება რომ არაფერი გამოუვათ, დაბრუნდებიან სახლში და ეცდებიან ეს ბოლო საღამო ერთად გაატარონ. დილით დევიდი მიხვდება რომ ელიზაბეტის დაკარგვას ვერ გაუძლებს და მისი სხეულის გატაცებას გადაწყვეტს. დასახმარებლად მეგობარს, ჯეკს უხმობს. ექიმის ტანსაცმლით გადაცმულები საავადმყოფოში შევლენ და როცა ჯეკი აპარატზე შეერთებულ ელიზაბეტს დაინახავს იცნობს, ეტყვის მეგობარს რომ მის გაცნობას უპირებდა იმ საღამოს, როცა ავარია მოხდა. მიხვდება დევიდი თუ რატო ნახულობდა მარტო ის ელიზაბეტს. სააავდმყოფოს პერსონალი და დაცვა არ გააყვანინებენ კომაში მყოფ ელიზაბეტს, ამ ჩხუბში შემთვევით ხელს წაკრავენ აპარატს, რომელიც გამოირთვება და ელიზაბეტის მოჩვენებაც ნელ-ნელა დაიწყებს გაქრობას. სასოწაკვეთილი დევიდი ეცემა მის სხეულს და ტუჩებში აკოცებს, რის შემდეგაც მოჩვენება გაქრება და სხეულიც გაცოცხლდება, თუმც გოგონა დევის ვერ გაიხსენებს და ბიჭიც საავადმყოფოს დატოვებს. რამდენიმე დღის შემდეგ გამოჯანმრთელებული ელიზაბეტი თავის ძველ სახლს მიაკითხავს, სახურავზე ავა და იქ დევიდს დაინახავს, რომელიც მითვის საოცნებო ბაღს აკეთებს. დევიდი ხელს ჩამოართმევს ელიზაბეტს და გოგონას ყველაფერი გაახსენდება.
რესურსები ინტერნეტში
https://www.imdb.com/title/tt0425123/
https://web.archive.org/web/20050924194244/http://www.justlikeheaven-themovie.com/
https://www.allmovie.com/movie/v319730
https://www.rottentomatoes.com/m/just_like_heaven
კატეგორია:კომედია კატეგორია:დრამა კატეგორია:ამერიკული ფილმები კატეგორია:ფენტეზი
სავიცკის სახლი
სავიცკის სახლი (Дом Савицкой) — ისტორიული შენობა ქალაქ პუშკინში. აშენდა 1904-1905 წლებში. მიეკუთვნება რეგიონალური მნიშვნელობის კულტურული მემკვიდრეობის ობიექტებს. მდებარეობს მოსკოვის ქუჩაზე, სახლი №15 (სახლი №17 ზოგიერთ წყაროში).
ისტორია
დღევანდელი სახლის მშენებლობის დაწყებამდე, აღნიშნულ მიწის ნაკვეთზე იდგა ხის ორსართულიანი სინიცის სახლი, რომელიც კლასიციზმის სტილში იყო აგებულია. მარია ალექსანდრეს ასულმა სავიცკაიამ, რომელმაც 1903 წელს მიწის ნაკვეთი შეიძინა, შენობის დანგრევა უბრძანა და თანამედროვე ახალი სახლის აშენება დაავალა მოდერნის სტილში. გამოცხადდა კონკურსი, რომელში გამარჯვებული პროექტით აშენდებოდა აღნიშნული სახლი. კონკურსში გაიმარჯვა ძმები ა. და ნ. ვასილეევების პროექტმა. 1945 წლიდან, შენობაში განთავსდა პოლიკლინიკა. 1956 წელს განხორციელდა შენობის სერიოზული რეკონსტრუქცია, რომლის დროსაც დაემატა მესამე სართული, ხოლო დამატებითი შენობა მიაშენეს მარჯვენა მხრიდან.
არქიტექტურა
შენობის ისტორიულ ნაწილს მიეკუთვნება პირველი ორი სართული. მთავარი შესასვლელი გრანიტით არის მოპირკეთებული. გრანიტის სვეტები ქმნიან წინა ბაღის ღობეს. მთავარი კიბეების საფეხურები მარმარილოსია, შესასვლელი დარბაზის კედლები გაფორმებულია მწვანე ფილებით.
სქოლიო
კატეგორია:სანქტ-პეტერბურგის კულტურული მემკვიდრეობის რეგიონალური ობიექტები
დომულჯენი
დომულჯენი (Domulgeni) — სოფელი მოლდოვაში, ფლორეშტის რაიონში. მდებარეობს ზღვის დონიდან 134 მეტრზე. 2004 წლის მონაცემებით, მოსახლეობა 1 496 ადამიანს შეადგენდა.
რესურსები ინტერნეტში
კატეგორია:ფლორეშტის რაიონის სოფლები
ბუდუყი
ბუდუყი (Buduq) — სოფელი აზერბაიჯანში, ყუბის რაიონში. მოსახლეობის რაოდენობა — 300 კაცი. სოფელში მთავარი საქმიანობა სოფლის მეურნეობაა. მეცხოველეობის, სოფლის მეურნეობის, ქსოვის გარდა, ისინი ასევე დაკავებულნი არიან მარცვლეული კულტურების მოყვანით, მეფრინველეობით და ხელსაქმით. არსებობს მტკიცებულებები, რომ XIX საუკუნეში ბუდუყი წარმოადგენდა მნიშვნელოვან ცენტრს ისეთი ხელნაკეთობებისათვის, როგორიცაა ჯიბის კომპასების, პირებისა და ხრახნების დამზადება ხანჯლებისთვის, კონდახების თოფებისთვის, იყო ცხენთსაშენი და ხელსაწყოების წარმოების საამქრო.
სქოლიო
კატეგორია:ყუბის რაიონის სოფლები
კარლოს მარჩენა
კარლოს მაჩენა (Carlos Marchena დ. 31 ივლისი, 1979) — ესპანელი ფეხბურთელი. ნაკრების შემადგენლობაში მოგებული აქვს ევროპისა (ევრო 2008) და მსოფლიოს (მუნდიალი 2010) ჩემპიონატები.
რესურსები ინტერნეტში
კატეგორია:დაბადებული 1979 კატეგორია:ესპანელი ფეხბურთელები კატეგორია:სევილიის ფეხბურთელები კატეგორია:ლისაბონის ბენფიკას ფეხბურთელები კატეგორია:ვალენსიის ფეხბურთელები კატეგორია:დეპორტივო ლა-კორუნიას ფეხბურთელები კატეგორია:ვილიარეალის ფეხბურთელები კატეგორია:დაბადებული 31 ივლისი კატეგორია:მსოფლიო ჩემპიონები ფეხბურთში
ჩადარი
ჩადარი (Çədəri) — სოფელი აზერბაიჯანში, ყუბის რაიონში. მოსახლეობის რაოდენობა — 523 კაცი.
სქოლიო
კატეგორია:ყუბის რაიონის სოფლები
ილია დარჩიაშვილი
ილია დარჩიაშვილი (დ. 21 თებერვალი, 1984, სიღნაღი, საქართველოს სსრ) — ქართველი დიპლომატი და ეკონომისტი. საქართველოს საგარეო საქმეთა მინისტრი 2022 წლის 4 აპრილიდან. მინიჭებული აქვს საგანგებო და სრულუფლებიანი ელჩის რანგი.
ბიოგრაფია
დაიბადა 1981 წლის 21 თებერვალს სიღნაღში. 2002 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი სპეციალობით ფინანსები და საბანკო საქმე, ეკონომიკის ბაკალავრი; 2004 წელს იგივე უნივერსიტეტი სპეციალობით საბაჟო საქმე, ეკონომიკის მაგისტრი; გრენობლის ბიზნესის სკოლა (გრენობლის მენეჯმენტის სკოლა, საფრანგეთი) ბიზნესის ადმინისტრირების მაგისტრი 2011 წელს.
2003-2004 წწ. მუშაობდა ბანკ „რესპუბლიკაში“ ფინანსური კონტროლისა და ზედამხედველობის ოფიცრად; 2004-2006 წწ. ბანკ „რესპუბლიკის“ ფიზიკური პირების მომსახურების განყოფილების უფროსად; 2006-2012 წწ. ბანკ „რესპუბლიკის“ (ჯგუფი სოსიეტე ჟენერალე) ფილიალის მმართველი; 2012-2014 წწ. მუშაობს საქართველოს საგარეო საქმეთა სამინისტროში - საქართველოს საელჩო პოლონეთის რესპუბლიკაში; 2014-2015 წწ. საქართველოს მუნიციპალური განვითარების ფონდის დირექტორის პირველი მოადგილე; 2015 წელს საქართველოს მუნიციპალური განვითარების ფონდის აღმასრულებელი დირექტორი; 2015-2016 წწ. საქართველოს რეგიონული განვითარებისა და ინფრასტრუქტურის სამინისტროს მინისტრის პირველი მოადგილე; 2016-2017 წწ. საქართველოს საგარეო საქმეთა სამინისტროს საგანგებო დავალებათა ელჩი, 2017-2021 წწ. საქართველოს საგანგებო და სრულუფლებიანი ელჩი პოლონეთის რესპუბლიკაში; 2021 წლიდან საქართველოს მთავრობის ადმინისტრაციის უფროსი. 2022 წლის 4 აპრილიდან საქართველოს საგარეო საქმეთა მინისტრი.
მშობლიური ქართულის გარდა ფლობს ინგლისურ, პოლონურ და რუსულ ენებს.
სქოლიო
კატეგორია:დაბადებული 21 თებერვალი კატეგორია:დაბადებული 1981 კატეგორია:საქართველოს საგარეო საქმეთა მინისტრები კატეგორია:სიღნაღში დაბადებულები კატეგორია:თბილისის სახელმწიფო უნივერსიტეტის კურსდამთავრებულები
ურანის პენტაბრომიდი
ურანის პენტაბრომიდი — არაორგანული ნივთიერება, ქიმიური ფორმულით UBr5. შედგება ურანისა და ბრომისგან. არის მუქი ყავისფერი, ჰიგროსკოპული, კრისტალური მყარი მარილი.
მიღება
მიიღება ურანისა და ბრომის ურთიერთქმედებით:
შავი ტიხორეცკული ინდაურები
შავი ტიხორეცკული ინდაურები — ინდაურის ჯიშების ჯგუფი. გამოყვანილია 1952–1957 წლებში კრასნოდარის მხარის ტიხორეცკის რაიონის კოლმეურნეობებსა და საბჭოთა მეურნეობებში. მიიღეს ადგილობრივი ჯიშების ამორჩევისა და გამორჩევის გზით. შეფერილობა შავი და ბზინვარეა, კუდზე დაჰკრავს ბრინჯაოსფერი ელფერი. მკერდზე, კისრის დასაწყისიდან ჩამოშვებულია ძაფისებრი შავი ბუმბულის კონა, უფრო მეტად დამახასიათებელია მამლებისათვის. ზრდასრული მამალი იწონის 9–10 კგ-ს, დედალი — 4,5–5 კგ-ს. მოზარდეული 3½–4 თვის ასაკში 3,5–4 კგ-ია და იძლევა მაღალი ხარისხის ხორცს. საშუალო კვერცხმდებლობაა 80–90 ცალი წელიწადში. დედალი გამოირჩევა კვლავწარმოების კარგი ხარისხით. მოშენებულია კრასნოდარის მხარეში, როსტოვისა და სხვა ოლქებში.
რესურსები ინტერნეტში
კატეგორია:ინდაურის ჯიშები
გაზანფარ ხალიგოვი
გაზანფარ ალექბერ-ოღლუ ხალიგოვი (Qəzənfər Ələkbəroğlu Xalıqov; 1898-1981) — აზერბაიჯანელი საბჭოთა გრაფიკოსი, ფერმწერი, თეატრის მხატვარი, აზერბაიჯანის სსრ კულტურის დამსახურებული მოღვაწე, აზერბაიჯანის სსრ სახალხო მხატვარი.
ცხოვრება და ხელოვნება
გაზანფარ ხალიგოვი 1898 წელს ბაქოში დაიბადა. 1928 წელს დაამთავრა აზერბაიჯანის ხელოვნების სახელმწიფო ტექნიკუმი. არის ავტორი მწვავე კარიკატურებისა ჟურნალებში „მოლა ნასრედინი“ (1929 – 1930) და „კირპი“ („ზღარბი“, 1953 – 58). ხალიკოვი შუა საუკუნეების მინიატურისტების კომპოზიციურ ხერხებს იყენებდა აკვარელის სურათებში ნიზამი განჯელის პოემების „ხოსრევი და შირინი“ (1940) და „ისქანდერ-ნამეს“ (1953) გაფორმებისას. ხალიგოვმა შექმნა რიგი პლაკატები, თეატრალური ესკიზები, გრაფიკული სერიები („ნავთობის სარეწები“ 1949). შექმნა ისეთი სურათები, როგორებიცაა „ფირდოუსის დასაფლავება“ (1934, რუსტამ მუსტაფაევის სახელობის აზერბაიჯანის ხელოვნების სახელმწიფო მუზეუმი, ბაქო), ნიზამის პორტრეტი (1940, ნიზამი განჯევის სახელობის აზერბაიჯანული ლიტერატურის მუზეუმი, ბაქო).
ჯაღაჯუყი
ჯაღაჯუყი (Cağacuq) — სოფელი აზერბაიჯანში, ყუბის რაიონში. მოსახლეობის რაოდენობა — 492 კაცი.
გაზანფარ ხალიგოვი
სქოლიო
კატეგორია:აზერბაიჯანელი მხატვრები
ჯაღაჯუყი
სქოლიო
კატეგორია:ყუბის რაიონის სოფლები
აფრიკული ანჰინგა
აფრიკული ანჰინგა (Anhinga rufa) — ფრინველი ანჰინგისებრთა ოჯახისა. გავრცელებულია აფრიკაში (საჰარის უდაბნოს სამხრეთით) და ერაყში. ერთ-ერთი ქვესახეობა (Anhinga rufa chantrei), რომელიც გავრცელებული იყო თურქეთსა (გაქრა 1930-იანებში) და ისრაელში (გაქრა 1950-იანებში), აღარ არსებობს წყალსატევების შრობის გამო. აფრიკული ანჰინგა ადრე ითვლებოდა ინდური ანჰინგის ქვესახეობად, მაგრამ 2005 წლიდან მიენიჭა სახეობის სრული სტატუსი. მისი სხეულის სიგრძეა 80 სმ-მდე. მამლები შეფერილნი არიან შავად, დედლები — მოყავისფრო-შავად. იკვებება თევზებით, ბაყაყებით, კიბოსნაირებით. ნადირობისას მხოლოდ წყლიდან ამოყოფილი თავი ჩანს, ამ დროს გრძელი კისერი წყლის ქვეშაა მოქცეული. ნადირობის შემდეგ, აფრიკული ანჰინგა ფრთებს შლის და გასაშრობად ზის. ბუდეს აკეთებს ხეებზე, რომელშიც 3–6 კვვერცხს დებს. ხშირად ბუდობს ყანჩებთან, ოყარებთან და ჩვამებთან ერთად.
რესურსები ინტერნეტში
კატეგორია:ანჰინგა
სტარობელოკატაი
სტარობელოკატაი (Иҫке Балаҡатай) — სოფელი რუსეთის ფედერაციაში, ბაშკირეთის რესპუბლიკის ბელოკატაის რაიონში.
2010 წლის მონაცემებით სოფელში ცხოვრობს 825 ადამიანი. რაიონულ ცენტრ ნოვობელოკატაიდან დაშორებულია 11  კილომეტრით. უახლოესი რკინიგზის სადგურია უნკურდა, რომელიც დაშორებულია 47  კმ-ით.
რესურსები ინტერნეტში
კატეგორია:ბელოკატაის რაიონის სოფლები
ნდობის აღდგენა
ნდობის აღდგენა ან ნდობის აღდგენის პროცესი — მშვიდობის მშენებლობის სფეროში დამკვიდრებული ტერმინი, რომელიც აღნიშნავს იმ ღონისძიებებისა და ზომების ერთობლიობას, რომელთა მიზანიცაა კონფლიქტურ მხარეებს შორის (საუბარია ძირითადად სახელმწიფოთა შორის, სხვადასხვა ჯგუფებს შორის ეთნიკურ ან ეთნოპოლიტიკურ ნიადაგზე არსებულ კონფლიქტებზე დაპირისპირების, აგრესიის, ერთმანეთზე ხელახალი თავდასხმის საშიშროების, დაძაბულობის შემცირება და სანაცვლოდ მშვიდობიანი გარემოს შექმნა მხარეებს შორის კონსტრუქციული მოლაპარაკებების დასაწყებად.
განმარტებები
ნდობის აღდგენის ნაცვლად უფრო ხშირად საუბრობენ ნდობის აღდგენის მექანიზმებზე, სადაც გამოყოფენ სამხედრო უსაფრთხოების ნდობის აღდგენის (Military Security Confidence-building Measures) და  არასამხედრო ნდობის აღდგენის მექანიზმებს (Non-military Confidence-Building Measures). მართალია, ტერმინი გამოიყენება საერთაშორისო პოლიტიკისა თუ ეთნიკური და ეთნოპოლიტიკური კონფლიქტების კონტექსტში, თუმცა ის ასევე განეკუთვნება ინდივიდუალური, ადამიანთაშორის კონფლიქტების სფეროსაც. ნდობის აღდგენის მექანიზმებს მიმართავენ ინდივიდთა შორის კონფლიქტური სიტუაციების შესამცირებლად და დასარეგულირებლად.
ევროპის უშიშროებისა და თანამშრომლობის ორგანიზაცია (ეუთო) არასამხედრო ნდობის აღდგენის მექანიზმებს განმარტავს, როგორც სხვადასხვა აქტივობებისა და პროცესების ერთობლიობას, რომელსაც მიმართავენ კონფლიქტის ციკლის ყველა ფაზაში, უსაფრთხოების უზრუნველყოფის ყველა დონეზე: პოლიტიკაში, ეკონომიკაში, სოციალურ თუ კულტურულ სფეროში, გამჭვირვალობისა და ნდობის ხარისხის გაზრდის მიზნით, რათა სახელმწიფოთაშორის არ წარმოიქმნას კონფლიქტები, არ მოხდეს უკვე არსებული კონფლიქტის ესკალაცია ან ხელახალი ესკალაცია და მოხერხდეს კონფლიქტის დარეგულირებისთვის მდგრადი გარემოს შექმნა.
სხვა განმარტების თანხმად, ნდობის აღდგენის მექანიზმები შესაძლოა, გავიგოთ როგორც მოქმედებების სერია, რომელიც წინასწარ შემუშავებული, შეთანხმებული და განხორციელებულია კონფლიქტური მხარეების მიერ, რათა მოხდეს ნდობის აღდგენა კონფლიქტის გამომწვევ წყაროებზე განსაკუთრებული ფოკუსირების გარეშე. ეს განმარტება ხაზს უსვამს ნდობის აღდგენის პროცესში ორივე მხარის თანაბარ ჩართულობაზე, ვინაიდან ნდობა შესაძლოა წარმოიქმნას მხოლოდ და მხოლოდ ორმხრივი დიალოგის შედეგად, თუმცა ყოველთვის არსებობს საფრთხე იმისა, რომ მხარეთა პოზიციები არასათანადოდ იქნება აღქმული, ან მოხდება სიტყვების არასწორი ინტერპრეტაცია. ამასთან არის ალბათობაც, რომ მტრულ გარემოში მოქმედებებიც არასწორად იქნება აღქმული და გაგებული. თუმცა ვინაიდან უბრალო პოზიციის დაფიქსირებისგან განსხვავებით, მოქმედებების განხორციელებას უფრო მეტი ძალისხმევა და პასუხისმგებლობა სჭირდება, ჩვეულებრივ, მოქმედებები უფრო დამაჯერებელი და ფრთხილია. ამავდროულად მედიატორები მოწოდებულნი არიან, რომ მხარეების ნებისმიერი სახის მოქმედება, მაგალითად ისეთი, როგორიცაა ტყვეების გაცვლა - არ იყოს ინტერპრეტირებული, როგორც ნდობის აღდგენის ნიმუში, ვინაიდან ამგვარი ქმედებისთვის მხარეებს შესაძლოა, ჰქონდეთ გარკვეული მოტივები, რომლებსაც არაფერი აქვთ საერთო ნდობის აღდგენასთან.
ნდობის აღდგენის მექანიზმების ისტორიული განვითარება
ნდობის აღდგენის მექანიზმები წარმოიქმნა ცივი ომი მონაწილე ზესახელმწიფოებისა და სამხედრო ალიანსების (ჩრდილოატლანტიკური შეთანხმების ორგანიზაცია და ვარშავის პაქტი ) მცდელობების შედეგად, რათა თავიდან აეცილებინათ შემთხვევითი ბირთვული ომი, რომელიც შესაძლოა, გამოწვეული ყოფილიყო მცდარი გათვლების შედეგად ან მხარეებს შორის არასაკმარისი კომუნიკაციის გამო. ნდობის აღდგენა პირველად ნახსენები იყო 1950-იან წლებში ცივი ომის ადრეულ პერიოდში, როცა გადაიდგა პირველი ნაბიჯები გამჭვირვალობის გასაზრდელად ორ დაპირისპირებულ ბლოკს შორის აშშ-ის იმდროინდელ პრეზიდენტ ეიზენჰაუერის ინციატივის ფარგლებში, რომელიც ცნობილია „ღია ცის (Treaty on Open Sky )“ შეთანხმების სახელით.
ცივი ომის პერიოდში ნდობის აღდგენის მექანიზმების მთავარი მიზანი იყო ნატოსა და ვარშავის პაქტის ქვეყნებს შორის უნდობლობის, შიშის, დაძაბულობის, დაპირისპირების წყაროების შემცირება ან პრევენცია. შესაბამისად, ფოკუსი უფრო მეტად კეთდებოდა სამხედრო და უსაფრთხოების სფეროში ნდობის აღდგენის მექანიზმებზე, ვიდრე არასამხედრო ნდობის აღდგენის მექანიზმებზე. დღესდღეობით სამხედრო უსაფრთხოების ნდობის აღდგენის მექანიზმებს უფრო მეტად იყენებენ ისეთ კონფლიქტებში, სადაც მხარეები უკიდურესად პოლარიზებულნი და მილიტარიზებულნი არიან, როგორიცაა მაგალითად, ინდოეთ-პაკისტანის კონფლიქტი, ტაივანის კონფლიქტი, ან ახლო აღმოსავლეთში არსებული კონფლიქტები.
არასაომარი ნდობის აღდგენის მექანიზმები მიზნად ისახავს მდგრადი მშვიდობის უზრუნველყოფას, რაშიც წარმოდგენილია აქტორების ფართო სპექტრი - მშვიდობის მშენებლობაში მომუშავე ადგილობრივი, საერთაშორისო, თუ მესამე ქვეყნის არასამთავრობო ორგანიზაციები, საინიციატივო ჯგუფები, სამოქალაქო საზოგადოება და ჩვეულებრივი მოქალაქეები, რომლებიც ჩართულნი არიან კონფლიქტში. სამხედრო და უსაფრთხოების ნდობის აღდგენის მექანიზმებისგან განსხვავებით, არასაომარი ნდობის აღდგენის მექანიზმები მეტ აქცენტს პირისპირ კონტაქტებზე და სამოქალაქო საზოგადოებებზე აკეთებს. თუმცა ეს იმას არ ნიშნავს, რომ დღეს მშვიდობის მშენებლობაში სამხედრო უსაფრთხოების აღდგენის ან ელიტების დონეზე ნდობის აღდგენის მექანიზმები კარგავენ თავის აქტუალობას, არამედ ამ მექანიზმებს ზურგს უმაგრებს ნდობის მშენებლობის პროცესი საზოგადოებებს და ინდივიდებს შორის, რომლებიც შეიძლება იყვნენ: ჟურნალისტები, ეკონომიკური მოთამაშეები, რელიგიური ჯგუფები, პროფესიული ჯგუფები და ა.შ.
ნდობის აღდგენის მექანიზმების სახეობები
როგორც წესი, ნდობის აღდგენის მექანიზმები სახელმწიფოებს და საომარ ძალებს შორის პირდაპირი, სწრაფი კომუნიკაციისა და მონიტორინგის მექანიზმების არსებობას გულისხმობს. კომუნიკაციის ეს მექანიზმები მოიცავს ცხელ ხაზებს, რეგიონულ საინფორმაციო ცენტრებს, რომლებიც მხარეებს კრიზისის მენეჯმენტში ეხმარება და შეიარაღებული ძალების ოფიციალურ პირებს შორის რეგულარულად გაწერილი კონსულტაციებით უზრუნველყოფს.
ეს ზომები შესაძლოა ინიცირებული იყოს ცალკეული სახელმწიფოების, არასახელმწიფო აქტორების ან მესამე მხრის მიერ, მაგალითად გაეროს ან რეგიონალური ორგანიზაციების მიერ. ისინი სასარგებლონი არიან, როგორც სახელმწფიოთაშორისი ისე სახელმწიფოს შიგნით მიმდინარე კონფლიქტებისას და განსაკუთრებით ეფექტურები არიან კონფლიქტების საწყის ეტაპებზე. თუმცა, ამ ზომებს შეუძლიათ, კონფლიქტის ნებისმიერ ეტაპზე დადებითად იმუშავონ დაძაბულობის და მომავალი ესკალაციის შესამცირებლად.
ვაშინგტონში არსებული ჰენრი სტიმსონის ცენტრი გამოყოფს ნდობის აღდგენის 4 მექანიზმს: კომუნიკაცია, შეკავება, გამჭვირვალობა და გადამოწმება.
კომუნიკაცია - ახდენს კრიზისის პრევენციას დაძაბულობის პრევენციის საშუალებით. კომუნიკაციის მექანიზმებში ჩართული მეთოდებია: ცხელი ხაზები, პრეზიდენტს დაქვემდებარებული ან სამხედრო, რეგიონული საკომუნიკაციო ცენტრები და კონსულტაციები.
შემაკავებელი მექანიზმები - აქ იგულისხმება ძალაუფლების დონისა და ტიპის მაკონტროლებელი მექანიზმები, რომლებიც მიიღწევა სამხედრო სფეროში. მაგალითად სხვადასხვა რაიონებში სამხედრო ნაწილების განთავსების შემცირება - განსაკუთრებით საზღვრისპირა არეებში ან სამხედრო მოქმედებების წინასწარი შეტყობინება.
გადამოწმების მექანიზმები - გადამოწმება ამცირებს სამხედრო სფეროში მოწყვლადობასა და უნდობლობას, საჰაერო და სახმელეთო სენსოსრების მეშვეობით. დიპლომატიურ სფეროში გადამოწმება მიიღწევა დაწერილი შეთახმების, დამოუკეიდებელი დამკვირვებლის, ინსპექტირებისა და ხელშეკრულებების მეშვეობით.
კანოას-დე-პუნტა-სალის რაიონი
რესურსები ინტერნეტში
კატეგორია:ტუმბესის რეგიონის რაიონები კატეგორია:კონტრალმირანტე-ვილიარის პროვინციის რაიონები
ველურ გარემოში
ველურ გარემოში (Into the wild) — ამერიკელი მწერლის, ჯონ კრაკაუერის, ნამდვილ ამბავზე დაფუძნებული სათავგადასავლო რომანი, რომელიც 1996 წელს გამოიცა აშშ-ში. მასში ასახულია კრისტოფერ მაკ-კენდლესის მოგზაურობა ალასკაზე. ავტორი მიჰყვა კრისის ნაკვალევს და წერილებზე, ფაქტობრივ მონაცემებსა და მოგონებებზე დაყრდნობით აღადგინა მისი რეალური ისტორია.
სიუჟეტი
კრისტოფერ მაკ-კენდლესის ცხოვრება ახდენილ ამერიკულ ცხოვრებას ჰგავდა. ღირებულებების გადაფასებისა და ყოველივე მატერიალურის უარყოფის შემდეგ ემორის უნივერსიტეტის წარჩინებულმა კურსდამთავრებულმა მთელი დანაზოგი საქველმოქმედო ფონდში გადარიცხა, მიატოვა მანქანა, დაწვა ფული, დაჭრა ყველა საბუთი და უბრალოდ წავიდა. გზას ველური გარემოსკენ ვირჯინიელი კრისის ნაცვლად ალეგზანდერ სუპერმაწანწალა დაადგა.
ლიტერატურა
კატეგორია:ჯონ კრაკაუერის რომანები
რობერტ ჰოლი
რობერტ უიალიამ ჰოლი (Robert William Holley; დ. 28 იანვარი, 1922, ერბანა, ილინოისის შტატი — გ. 11 თებერვალი, 1993, ლოს-გატოს, კალიფორნია) — ამერიკელი ბიოქიმიკოსი. 1942 წელს დაამთავრა ილინოისის შტატის უნივერსიტეტი, გამოიკვლია ნუკლეინმჟავების სტრუქტურა. პირველმა დაადგინა ნუკლეოტიდების სრული თანმიმდევრობა ალანინის სატრანსპორტო რნმ-ძი. ნობელის პრემიის ლაურეატები ფიზიოლოგიის ან მედიცინის დარგში (1968, მ. ნირენბერგისა და ჰ. კორანასთან ერთად).
სქოლიო
კატეგორია:დაბადებული 1922 კატეგორია:გარდაცვლილი 1993 კატეგორია:ამერიკელი ბიოქიმიკოსები კატეგორია:ნობელის პრემიის ლაურეატები ანბანის მიხედვით
ჰოლის ეფექტი
მინიატიურა|ჰოლის ეფექტი ჰოლის ეფექტი — H დაძაბულობის მაგნიტურ ველში მოთავსებულ გამტარში, რომელშიც გადის j სიმკვრივის დენი, H და j ვექტორების პერპენდიკულარულად მიმართული E_H დაძაბულობის ელექტრული ველის წარმოქმნა. ელექტრული ველის დაძაბულობის (ჰოლის ველი) სიდიდე გამოსახება ფორმულით:
სადაც \alpha არის კუთხე H და J ვექტორებს შორის (\alpha<180°). თუ H ∟ j, ჰოლის ველის სიდიდე მაქსიმალურია და უდრის E_H=RHj; R სიდიდეს უწოდებენ ჰოლის კოეფიციენტს, იგი ჰოლის ეფექტის ძირითადი მახასიათებელია. ეფექტი აღმოაჩინა ამერიკელმა ფიზიკოსმა ედვინ ჰოლმა 1879 წელს.
ჰოლის ეფექტზე დასაკვირვებლად საკვლევი ნივთიერებების ბრტყელი მართკუთხა ნიმუშის გასწვრივ, რომლის l სიგრძე ბევრად არემატება b სიგანეს და d სისქეს, ატარებენ დენს I=jbd. მაგნიტური ველი პერპენდიკულარულია ფირფიტის სიბრტყისა. გვერდითს წახნაგებზე დენის პერპედინკულარულად განლაგებულია ელექტროდები, რომელთა შორის იზომება ჰოლის ემძ:
როცა მაგნიტური ველის მიმართულება საწინააღმდეგოზე შეიცვლება, ჰოლის ემძ ნიშანს იცვლის, ამიტომ ჰოლის ეფექტი განეკუთვნება კენტ გალვანურ-მაგნიტურ მოვლენებს.
ნახევარგამტარების ელექტროგამტარობაში ერთდროულად მონაწილეობენ გამტარობის ელექტრონები და ხვრელები. ამიტომ R ჰოლის მუდმივა გამოისახება ელექტრონებისა და ხვრელების პარციალური გამტარობების, აგრეთვე მათი კონცენტრაციების მეშვეობით. ლითონებში R მუდმივა დამოკიდებულია ზონურ სტრუქტურაზე (ფერმის ზედაპირის ფორმაზე) ფერომაგნეტიკებში ელექტრონები ემორჩილება გარე მაგნიტური ველისა და დომენების მაგნიტური ველების ერთობლივ მოქმედებას, რაც განსაკუთრებულ ფერომაგნიტურ ჰოლის ეფექტს იწვევს.
ჰოლის ეფექტის გამოკვლევამ მნიშვნელოვანი როლი შეასრულა მყარი სხეულის ელექტრონული თეორიის შექმნაში.
ლიტერატურა
კატეგორია:მაგნეტიზმი
ტემელეუცი (ფლორეშტის რაიონი)
ტემელეუცი  (Temeleuţi) — სოფელი მოლდოვაში, ფლორეშტის რაიონში. მდებარეობს ზღვის დონიდან 186მეტრზე. 2004 წლის მონაცემებით, მოსახლეობა 1 185ადამიანს შეადგენდა.
ჩართაფა
ჩართაფა (Çartəpə) — სოფელი აზერბაიჯანში, ყუბის რაიონში. მოსახლეობის რაოდენობა — 801 კაცი.
ტემელეუცი (ფლორეშტის რაიონი)
რესურსები ინტერნეტში
კატეგორია:ფლორეშტის რაიონის სოფლები
ჩართაფა
სქოლიო
კატეგორია:ყუბის რაიონის სოფლები
ბეიბარს I
აზ-ზაჰირ ბეიბარს ალ-ბუნდუქდარი (الظاهر بيبرس البندقداري; დ. 1223 ან 1225 — გ.  1 ივლისი, 1277, დამასკი) — ეგვიპტისა და სირიის მამლუქთა სახელმწიფოს სულთანი 1260–1277 წლებში, ბაჰრიდების დინასტიის წარმომადგენელი. ჰულაგუიანების სახელმწიფოსა და ჯვაროსნების წინააღმდეგ მებრძოლმა სულთანმა მიიღო სახელწოდება „აბულ-ფუთუჰი“, ანუ „გამარჯვების მამა“. ასევე ცნობილია ბეიბარს I-ის სახელით.
ბეიბარს I სულთანი იყო 17 წლის განმავლობაში. მან ამ ხნის მანძილზე ძალიან ბევრი რამ გააკეთა, რომ ეგვიპტე გადაქცეულიყო ძლევამოსილ ქვეყყნად. ააგო არხები და გემთმშენებელი ქარხნები, სამხედრო ციხესიმაგრეები ქვეყნის საზღვრებთან, სასახლეები და მეჩეთი კაიროში. განავითარა ხელოსნობა, სოფლის მეურნეობა, მეცნიერება, ვაჭრობა, ხელოვნება. ცნობილი გახდა პალესტინაში და სირიაში წარმატებული ბრძოლებით მონღოლების ილხანთა სახელმწიფოსა და ევროპელი ჯვაროსნების წინააღმდეგ.
მან მონაწილეობა მიიღო ისეთ მნიშვნელოვან ბრძოლებში როგორიცაა აიუნ-ჯალუთის ბრძოლა მონღოლებთან 1260 წელს და ჯვაროსნების უკანასკნელი ციტადელის, კრაკ-დე-შევალიეს ბრძოლა 1271 წლის მარტში.
რესურსები ინტერნეტში
კატეგორია:ეგვიპტის მამლუქი სულთნები კატეგორია:დაბადებული 1223 კატეგორია:დაბადებული 1225 კატეგორია:გარდაცვლილი 1 ივლისი კატეგორია:გარდაცვლილი 1277 კატეგორია:ბაჰრიდები
კასიტასის რაიონი
კასიტასის რაიონი (Distrito de Casitas) — რაიონი პერუში, ტუმბესის რეგიონის კონტრალმირანტე-ვილიარის პროვინციაში. მდებარეობს ზღვის დონიდან 134 მეტრზე. 2007 წლის მონაცემებით, მოსახლეობა 2 521 ადამიანს შეადგენდა, სიმჭიდროვე 2.9 ადამიანი კმ²-ზე. ფართობი 855.36 კმ²-ია.
რესურსები ინტერნეტში
კატეგორია:ტუმბესის რეგიონის რაიონები კატეგორია:კონტრალმირანტე-ვილიარის პროვინციის რაიონები
გიორგი კაპანაძე
გიორგი კაპანაძე — ქართველი პოლიტიკოსი და ჟურნალისტი.
ბიოგრაფია
2000 წელს დაამთავრა თბილისის სახელმწიფო უნივერსიტეტი. 2007 წელს დააფუძნა კომპანია „დრონი.ჯი“. 2013 წლიდან დღემდე არის „ინტერნეტ მედია ჯგუფი“-ს დამფუძნებელი. 2013 წელს სწავლობდა დიდ ბრიტანეთში მდებარე „lila School“-ში. 2014 წელს სწავლა გააგრძელა ნიუ იორკში, „St. Giles International“-ში. 2015 წელს სწავლობდა არიზონას სახელმწიფო უნივერსიტეტში. 2020 წელს „ერთიანმა ნაციონალურმა მოძრაობამ“ წარადგინა საჩხერის, ჭიათურისა და ხარაგაულის მაჟორიტარობის კანდიდატად. მან ხმების 14,47% (9032) მიიღო და მეორე ადგილი დაიკავა.
სქოლიო
კატეგორია:ქართველი ჟურნალისტები კატეგორია:ქართველი პოლიტიკოსები გიორგი
მალჰუნ ხათუნი
მალჰუნ ხათუნი ( დ. 1258 — გ. 1324) — ოსმალეთის იმპერიის პირველი სულთნის ოსმან I-ის ცოლი. სულთან ორჰან I-ის დედა.
ბიოგრაფია
მალჰუნ ხათუნის დაბადების და გარდაცვალების ზუსტი თარიღი უცნობია. ის იყო ცნობილი შეიხ ედებელის ქალიშვილი და ორჰან ღაზისა და ალაედინ ფაშას დედა.